
	Tárgy: 2023. évi költségvetés tervezése



Tisztelt Jegyző Úr!

Hivatkozással a 1/25297-2/2022. számú levelére, polgármester és Hajdu Flórián alpolgármester urakkal való megbeszéléseken is alapulóan összeállítottuk a Főépítészi Iroda gazdálkodási területét érintően a 2023. évre vonatkozó számszaki és szöveges költségvetési tervezetet:

A sorszámozás egyben a prioritást is jelenti.   

KIADÁSOK (a sorrend egyben fontossági ragsort is jelent):
1. O1183002 Építészeti-Műszaki Tervtanács működtetése / önként vállalt feladat:

Az Étv. 62. § (6) bekezdés 4. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában és a településkép védelméről szóló 2016. évi LXXIV. törvény 9. § (4) bekezdésében meghatározott feladatkörében eljárva Budapest Főváros XIV. Kerület Zugló Önkormányzata Képviselő-testületének Zugló Tervtanácsáról szóló 14/2021. (III.26.) önkormányzati rendelet 1. §-a alapján az Önkormányzat építészeti-műszaki tervtanácsot működtet. 
A Tervtanács a kerület építészeti, városképi megjelenésének érdekében a polgármester munkáját segíti (városképi véleményezési eljárás). A Tervtanács működtetéséhez 2023. évre 3.000.000.- Ft +(járulékok) összeget javaslunk tervezni. 
[bookmark: _Hlk120795895]A 2022. évi költségvetésben lévő 36.000 Ft/fő/alkalom + járulék összeget a 2023. évi költségvetésben 45.000.- Ft/fő/alkalom + járulékok összegre javasoljuk módosítani.

2023-ben várhatóan több lesz a tervtanács által elbírálandó tervek mennyisége, ez már most érezhető a partnerségi megkeresésekből. Várható a tervek mennyiségének növekedése abból fakadóan is, hogy az Étv. továbbra is biztosítja a tetőtérbeépítéseket, valamint az új lakások értékesítésére vonatkozó 5 %-os Áfa alkalmazhatóságát 2024. december 31-ig engedi meg a kormányrendelet. 

2. 01183012- Különböző adatszolgáltatási igazgatási díjak 
A Budapest Főváros Kormányhivatala Földmérési, Távérzékelési és Földhivatali Főosztálytól szerződés alapján, kéthavonta, folyamatosan érkezik a digitális ingatlan-nyilvántartási térkép adatszolgáltatása. Az adatszolgáltatás díja a digitális alaptérképen a változó pontok számától függ, 2023. évre az összeg a megelőző év számlái alapján terveztük be. Áthúzódó tétel a 2022. decemberben érkező adatszolgáltatás várható díja, amely 2023. első negyedévében kerülhet kifizetésre.

3. O1183011 Szabályozási terv készítése /önként vállalt feladat: 
Budapest Főváros XIV. Kerület Zugló Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban Étv.) 62. § (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 6. pontjában és az Étv. 13. § (1) bekezdésében meghatározott feladatkörében eljárva megalkotta Zugló építési szabályzatáról szóló 11/2021. (III. 26.) önkormányzati rendeletét (továbbiakban ZÉSZ). 
[bookmark: _Hlk86325478]Az Önkormányzat a ZÉSZ teljes eljárásban történő felülvizsgálatáról a Polgármester úr 2021 nyarán döntött, Obeliszk Stúdió Kft.-vel, 2.850.000,- Ft + ÁFA, azaz bruttó 3.619.500,- Ft, értékben a tervezési szerződés aláírásra került. A 2022. év költségvetésében biztosított a szerződés fedezete, azonban az elvégzendő  munka függvényében a tervező  felé történő teljesítés valószínűleg már csak 2023. évben fog teljesülni így a kötelezettségvállalással érintett összeg átvitelét tervezni szükséges a 2023. évi költségvetésben.  
 
A 2023. év során szükség lehet egy-egy meghatározott, kisebb területre vonatkozó építési szabályzat készítésére (pl. pályázatokhoz kapcsolódóan), ezen felül a ZÉSZ-használata során észlelt elírások kijavítása is kívánatos, amely – jogszabályi előírások alapján szintén kizárólag – településtervező bevonásával történhet. Ezen szabályozási tervek tervezési feladatainak ellátására – figyelembe véve a településtervezőket érintő KATA adótörvény változását is – 2023. évre br. 10.000.000 Ft-ot javaslunk tervezni. 

4. O1183008 - Szakértők igénybevétele/önként vállalt feladat:
Az egyedi önkormányzati ügyekhez, önkormányzati tulajdonú telkekhez döntéselőkészítés során szakértői vélemény készítése szükséges. Erre a feladatra 2023. évre 2.000.000,-Ft összeget javaslunk tervezni. 


5. O1183018 – Tervdokumentációk és térrajzok készítése,/ önként vállalt feladat
Szabályozási tervhez kapcsolódó tervdokumentációk, térrajzok készítése 
A zuglói kerületi szabályozási tervnek (ZÉSZ) megfelelő közterület-szabályozásokhoz műszaki tervdokumentációk és térrajzok készítése érdekében keretszerződést kötöttünk a LIBELLA Földmérő Kft-vel, br. 1.904.000 Ft összegben, amelynek felhasználása még nem történt meg. Ez alapján 2022. évre br. 1.904.000 Ft-ot javaslunk tervezni.

6. O1183028 Közterületalakítási terv – KAT./önként vállalt feladat:
Az Étv. előírása szerint a közterület egységes kialakítása érdekében a települési önkormányzat - szabadtér-építészetet, kertépítészetet, gyalogos és gépjármű közlekedést, közmű- és felszíni vízelvezetést, hírközlést is magába foglaló - közterület-alakítási tervet készíttethet, amelyekhez Zugló városképvédelmi rendelete kötelezően írja elő a közterület alakítási terv (KAT) készíttetését. 2023-ban erre a célra 2.000.000 Ft keretösszeg tervezését kérjük, tekintettel arra, hogy  felmerültek ilyen jellegű helyzetek.


A táblázatban nem szereplő alábbi KIADÁSI tételekre a Környezetvédelmi Alap illetve a  Fejlesztési Alap fedezetet biztosít:
	Környezetvédelmi Alap terhére:

	környezetvédelmi rendeletcsomag
	környezetvédelmi rendeletkör
	8 000 000,- Ft

	
	közterület- alakítás, -rendeltetések kérdései
	7 000 000,- Ft

	
	közterület-, közút- és közműszabályok
	3 000 000,- Ft

	egészséges utcák csomag
	nagyvárosi fásítás
	7 000 000,- Ft

	
	kisvárosi utca komplex átalakítás
	9 000 000,- Ft

	
	lakótelepi sétálóutca 1.
	6 000 000,- Ft

	
	lakótelepi sétálóutca 2.
	6 000 000,- Ft

	
	kertvárosi lakó-pihenő övezet
	10 000 000,- Ft

	

	Fejlesztési Alap terhére

	településrendezés
	Nyugat-Zugló
	29 000 000,- Ft

	vasútkörnyéki csomag
	külső körvasút
	8 000 000,- Ft

	
	belső körvasút
	6 000 000,- Ft




BEVÉTELEK:
2023. évben várhatóan 20.000 Ft + ÁFA bevétel keletkezhet a ZÉSZ-kivonatok, földhivatali térképkivonatok és a légifotók értékesítéséből.

A Zugló városkép védelméről szóló, 10/2021. (III.26.) önkormányzati rendelete alapján városképi követelmények megszegése vagy végre nem hajtása esetén e magatartás elkövetőjével szemben bírság szabható ki. A korábbi évekhez képest – a magasabb rendű jogszabályok változása miatt – alacsonyabb bevétellel lehet számolni, melynek mértéke elenyésző. 

A településrendezési szerződésekből, és városrendezési megállapodásokból 150.000.000 Ft bevétel tervezhető a 2023. évi költségvetésben. 

Budapest, 2022. november 30. 


Tisztelettel:

Dienes János
főépítész

